ממשל חמאס ברצועת עזה (אוקטובר 2016 ואילך)

ממשל החמאס ברצועת עזה מאוקטובר 2016 ואילך הוא פלג של הממשל הפלסטיני אשר בסיסו נמצא ברצועת עזה ואשר בפועל הינו הממשל השלישי ברצועת עזה אשר נמצא תחת שליטת ארגון החמאס, מאז שארגון החמאס הצליח להשתלט על רצועת עזה ביוני 2007. ב-17 באוקטובר 2016 הוועדה המנהלית העליונה אחראית על מינוי 16 שרים ומנכ"לים במוסדות ממשלתיים ברצועת עזה. הממשל ברצועת עזה מורכב משרים, מושלים כלליים וגורמים בכירים אחרים הקשורים ישירות לממשל הפלסטיני ברמאללה. בתחילה עלו השערות כי הקמת ממשל החמאס ב-2016 הייתה ניסיון של אסמאעיל הנייה לחזור לשלוט באופן מלא על ארגון החמאס ברצועת עזה. במסגרת הרפורמה הממשלתית הוחלט על הרחבת משרד התכנון.

ב-2017 הודיע ארגון החמאס על פירוק הוועדה המנהלית העליונה במטרה לקדם את הפיוס עם הרשות הפלסטינית. בפברואר 2017 יחיא סנוואר החליף את אסמאעיל הנייה כמנהיג של ארגון החמאס ברצועת עזה.

הרשות הפלסטינית הביעה בעבר התנגדות להקמת ממשלת חמאס ברצועת עזה.

היווצרות 
ממשלת האחדות הפלסטינית הוקמה ב-2 ביוני 2014, בעקבות הסכם הפיוס משנת 2014 בין הפת"ח לחמאס. עם זאת, ממשלת האחדות הגיעה תוך זמן קצר למבוי סתום בנוגע ליישום המדיניות. ביולי 2015 נשיא הרשות הפלסטינית מחמוד עבאס הוביל את השינוי של ממשלת האחדות אשר בסיסה היה ברמאללה, ובעקבות כך הוביל להיווצרות של הממשל הפלסטיני של 2015.

ב-13 באוקטובר 2016 ארגון החמאס קרא להחזיר את השלטון המלא ברצועת עזה לארגון החמאס תחת הנהגתו של אסמאעיל הנייה. ב-17 באוקטובר תמכה המועצה המחוקקת הפלסטינית אשר בשליטת ארגון החמאס בבחירת נציגי ממשל חדשים ברצועת עזה, ללא הסכמת נשיא הרשות מחמוד עבאס, ובכך למעשה הוביל ליצירת ממשלה חדש המורכב מסגני שרים ומנהלים כלליים.

שרי הממשל 

* - בכירים אשר המשיכו לכהן בתפקיד שלהם עוד מממשלת האחדות הפלסטינית של יוני 2014.

תגובות להיווצרות ממשל החמאס ב-2016 
בסוף אוקטובר 2016 וב-30 בנובמבר 2016 מחמוד עבאס נפגש עם המנהיג הפוליטי של ארגון החמאס ח'אלד משעל בקטאר. לפי הדיווחים בתקשורת מחמוד עבאס הציע לארגון החמאס להקים ממשלת אחדות זמנית במטרה לגשר על הסוגיות בין ארגון החמאס לפת"ח.

ראו גם 
 ממשל חמאס ברצועת עזה
 ממשלת הרשות הפלסטינית

הערות שוליים

פוליטיקה פלסטינית